# name
Aprenentatge servei. Aprendre de forma competencial i amb responsabilitat social

# metadata.dc.description.abstract[].value
Es diu que l'escola ha d'ajudar a formar ciutadans i ciutadanes competents per desenvolupar i participar en la societat en què vivim. Això és un repte per a l'escola tant des de la concreció i desenvolupament dels continguts curriculars com des de la metodologia educativa. Perquè hi hagi un veritable aprenentatge competencial, i sempre des d'una concepció sistèmica de la competència, la metodologia de treball hauria de complir alguns requisits mínims. L'aprenentatge servei (APS) és una metodologia que uneix l'aprenentatge i el servei a la comunitat en un mateix projecte educatiu. Les seves característiques coincideixen en gran mesura amb les necessitats metodològiques d'un aprenentatge competencial, com ara la integració de coneixements, la funcionalitat dels aprenentatges, la contextualització, l'increment de l'autonomia, la participació i implicació personals. Per tot això es pot afirmar que l'APS és una metodologia idònia perquè hi hagi un aprenentatge competencial, però a més perquè integra escola i comunitat i, perquè des d'una concepció global de la competència, és una bona pràctica d'aprenentatge de competències amb una implicació i compromís social.

# metadata.dc.rights[].value
cc-by-nc (c) Universitat de Barcelona, 2011

# metadata.dc.source[].value
Articles publicats en revistes (Didàctiques Aplicades)

# metadata.dc.title[].value
Aprenentatge servei. Aprendre de forma competencial i amb responsabilitat social